ওস্কার দোস সান্তোস জুনিয়র

এই নিবন্ধের শিরোনামের সাথে মিল আছে এমন নিবন্ধের জন্য অস্কার (দ্ব্যর্থতা নিরসন) দেখুন। ওস্কার দোস সান্তোস এম্বোয়াবা জুনিয়র (পর্তুগিজ: Oscar dos Santos Emboaba Júnior, ব্রাজিলীয় পর্তুগিজ: [oˈskaʁ duˈsɐ̃tus ẽˈbwabɐ ˈʒũnioɾ]; জন্ম: ৯ সেপ্টেম্বর ১৯৯১; ওস্কার নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব সাংহাই পোর্ট এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন। ১৯৯৮–৯৯ মৌসুমে, ব্রাজিলীয় ফুটবল ক্লাব উনিয়াও আগ্রিকোলা বারবারেন্সের যুব পর্যায়ের হয়ে খেলার মাধ্যমে ওস্কার ফুটবল জগতে প্রবেশ করেছেন এবং পরবর্তীকালে সাও পাওলোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮ সালে, ব্রাজিলীয় ক্লাব সাও পাওলোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাও পাওলোর হয়ে ২ মৌসুমে ১১ ম্যাচে অংশগ্রহণ করার পর ২০১০ সালে তিনি প্রায় ৬ মিলিয়ন ইউরোর বিনিময়ে ব্রাজিলীয় ক্লাব ইন্তেরনাসিওনালে যোগদান করেছেন। ইন্তেরনাসিওনালে ৩ মৌসুম অতিবাহিত করার পর প্রায় ৩২ মিলিয়ন ইউরোর বিনিময়ে ইংরেজ ক্লাব চেলসির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২০৩ ম্যাচে ৩৮টি গোল করেছেন। ২০১৭ সালে, তিনি প্রায় ৬০ মিলিয়ন ইউরোর বিনিময়ে চেলসি হতে চীনা ক্লাব সাংহাই পোর্টে যোগদান করেছেন। ২০১১ সালে, ওস্কার ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৪৮ ম্যাচে ১২টি গোল করেছেন। ওস্কার দোস সান্তোস এম্বোয়াবা জুনিয়র ১৯৯১ সালের ৯ই সেপ্টেম্বর তারিখে ব্রাজিলের আমেরিকানায় জন্মগ্রহণ করেছেন এবং সেখানেই তার শৈশব অতিবাহিত করেছেন। ওস্কার ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১১ সালের ১৫ই সেপ্টেম্বর তারিখে, ২০ বছর ও ৬ দিন বয়সে, ডান পায়ে ফুটবল খেলায় পারদর্শী ওস্কার আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৬৩তম মিনিটে মধ্যমাঠের খেলোয়াড় রেনাতো আব্রেউয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ব্রাজিল ০–০ গোলে ড্র করেছিল। ব্রাজিলের হয়ে অভিষেকের বছরে ওস্কার সর্বমোট ২ ম্যাচে অংশগ্রহণ করেছেন। ১৮ নভেম্বর ২০২১ পর্যন্ত হালনাগাদকৃত। "Barclays Premier League Squad Numbers 2013/14"। Premier League। ১৬ আগস্ট ২০১৩। ২১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৩।  "Player Profile: Oscar: Overview"। Premier League। ১ সেপ্টেম্বর ২০১৫ তারিখে মূল থেকে আর্কাইভ করা।  "一线队伍 > 球员 > 中场 MF > 奥斯卡" [Frontline Team > Players > Midfielder MF > Oscar] (চীনা ভাষায়)। Shanghai SIPG F.C.। সংগ্রহের তারিখ ১৯ অক্টোবর ২০১৮।  Mira, Luis (৩০ মে ২০১২)। "Official: Oscar joins Internacional for €6 million in compensation after Sao Paulo rescind his contract"। Goal.com। সংগ্রহের তারিখ ১০ সেপ্টেম্বর ২০১৫।  "Argentina - Brazil 0:0 (Friendlies 2011, September)"। worldfootball.net (ইংরেজি ভাষায়)। সংগ্রহের তারিখ ১৮ নভেম্বর ২০২১।  "Argentina vs. Brazil - 15 September 2011"। Soccerway। ১৫ সেপ্টেম্বর ২০১১। সংগ্রহের তারিখ ১৮ নভেম্বর ২০২১।  "Argentina - Brazil, Sep 15, 2011 - International Friendlies - Match sheet"। Transfermarkt (ইংরেজি ভাষায়)। ১৫ সেপ্টেম্বর ২০১১। সংগ্রহের তারিখ ১৮ নভেম্বর ২০২১।  Strack-Zimmermann, Benjamin (১৪ সেপ্টেম্বর ২০১১)। "Argentina vs. Brazil (0:0)"। National Football Teams (ইংরেজি ভাষায়)। সংগ্রহের তারিখ ১৮ নভেম্বর ২০২১।  উইকিমিডিয়া কমন্সে ওস্কার দোস সান্তোস জুনিয়র সংক্রান্ত মিডিয়া রয়েছে। ওস্কার দোস সান্তোস জুনিয়র – ফিফা প্রতিযোগিতার রেকর্ড (ইংরেজি) ওস্কার দোস সান্তোস জুনিয়র – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ওস্কার দোস সান্তোস জুনিয়র (ইংরেজি) সকারবেসে ওস্কার দোস সান্তোস জুনিয়র (ইংরেজি) বিডিফুটবলে ওস্কার দোস সান্তোস জুনিয়র (ইংরেজি) ট্রান্সফারমার্কেটে ওস্কার দোস সান্তোস জুনিয়র (ইংরেজি) ওয়ার্ল্ডফুটবল.নেটে ওস্কার দোস সান্তোস জুনিয়র (ইংরেজি) ইএসপিএন এফসিতে ওস্কার দোস সান্তোস জুনিয়র (ইংরেজি) ন্যাশনাল-ফুটবল-টিমস.কমে ওস্কার দোস সান্তোস জুনিয়র (ইংরেজি)